Bestyrelsesmøde DcH d. 12. august 2024

Tilstede: Louise Østengaard, Morten Dahlkvist, John Mogensen, John Dahlkvist, Karin Nielsen, Birgitte Rantzau Jespersen, Dorthe Holmboe (Referent), Lena Christophphersen Og Henrik Koziara.

Dagsorden:

1. **Orientering fra formanden**

Kredsbestyrelsesmøde d. 13. juni. Der var ikke så meget på dagsordenen.

Hans er kredsens ordensudvalgsformand. Han fortalte om nogle dommere, som ikke havde behandlet nogle hundeførere ordentligt.

Der er 21 nye aspiranter til grunduddannelsen, som starter op til efteråret.

Der er heller ikke rigtig noget nyt fra landsforeningen.

1. **Orientering fra kassereren**

Der er stadig udfordringer med at få oprettet mobil-pay til klubben. Så det ikke er Henriks nummer der skal bruges.

Det kommer til at koste et gebyr at få oprettet en ny mobil-pay. Formentlig får vi en fornuftig løsning inden nytår.

Vi skal til at bruge klubmodulet til regnskabet. Det er blevet lov fra 1. juli i år.

1. **Instruktørudvalg**
* Tolerancer, aftaler/særaftaler, hunde der laver udfald – har vi det godt på holdene?

Instruktørmødet er flyttet til d. 24. august, da John ikke kunne den oprindelige dag.

Det er vigtigt, at alle hundeførere sætter sig ind i de regler og rammer, der er på de forskellige hold, så alle får den bedste oplevelse ud af at gå til træning med sin hund. Er man i tvivl så spørg endelig instruktøren, han/hun står meget gerne til rådighed.

Det er vigtigt, at alle møder i god tid, så hunden kan nå at falde til ro og man kan hjælpe med at sætte eventuelle redskaber op. Samt blive til slut, så man kan være med til en god afslutning og hjælpe med at tage eventuelle redskaber ned igen.

Hundeførere der har en hund, som laver udfald anbefales at tage en snak med en hundeadfærdskonsulent.

John Dahlkvist overvejer at søge om at blive optaget på uddannelsen til hundeadfærdskonsulent.

Der er kommet placeboard, som står i skuret, som man kan bruge i sin træning på pladsen. Det er ikke tilladt at tage dem med hjem.

Der er et ønske om, at vi starter hold med Hoopers i DcH Stevns. Det bliver drøftet i instruktørudvalget. Vi har umiddelbart ikke nogen instruktører p.t. til at undervise i det.

1. **Konkurrenceudvalg**
* C/A konkurrence 1. september.

 Der mangler sporlæggere til om søndagen, men der er et par stykker, som mangler at give svar tilbage.

* Efterårslokal d. 27. oktober.

Vi regner med, at konkurrenceholdet stiller op. Og håber selvfølgelig på, at der er flere som gerne vil prøve det af.

D. 9. november afholdes konkurrence i Nose-work.

1. **Klubhus**
	* + Har vi udeståender fra arbejdsdagen der lige mangler ’det sidste ’

 Vi skal have hængt de sidste ting op inde i klubhuset. Det aftales nærmere på næste instruktørmøde hvornår.

 Huset skal males efter de steder, hvor malingen blev regnet ned, når vejret er til det.

* + - Kloakken – vi lader den være, som den er. Og så må den spules igennem, når den trænger.
		- Efterårskomsammen d. 2. november. Der er arrangement i klubhuset dagen efter, så alt skal ryddes op, når festen er forbi.
		- Holtug Borgerforening – De vil låne toiletterne i klubhuset d. 17. august, hvor Holtug holder byfest. John låner en nøgle ud til borgerforeningens formand.
1. **Hjemmeside**
	* + ’Klubmodul’ mailadresse til instruktørudvalg, hvor er vi?

Louise har opdateret klubmodulets mailadresse, som nu er sat op til at gå direkte til John Dahlkvist.

Gamle sider der ikke har været opdateret i mange år, bliver slettet. Fx Stevnshunden. Louise gør dette.

Der er et ønske fra mange om, at resultater fra konkurrencer bliver lagt op i klubmodulet. Det besluttes, at man må følge med på Facebook, hvor alle resultater bliver lagt op.

Det bliver også drøftet, om der skal oprettes et album med nye billeder. Det er ret gamle billeder, som ligger der nu. Ja hvis der bliver taget nogle gode billeder, vil Louise gerne lægge dem i albummet ved lejlighed. Trækker dem fra Facebook.

1. **Materialer**
	* + Hjul til agility – der købes et nyt hjul til agility. Det skal hentes hjem fra Slagelse med en trailer. Karin tager den videre herfra.
		+ De spring vi har til agility, udgår ultimo 2026, så må de ikke længere bruges. Herefter skal der indkøbes nye spring til det. Eller lejes. Man kan evt. købe de nye spring billigt efter DM. Det skal huskes, når budgettet for 2026 skal lægges.
2. **Eventuelt**

 Louise har fået en stak brochurer fra Charlie Tiptoe. De til fri afbenyttelse i klubhuset.